Diari Oficial de la Generalitat Valenciana


Sumari del DOGV 9501, del 30-12-2022 (2022/12462)

RESOLUCIÓ de 20 de desembre de 2022, de la directora general de Relacions amb Les Corts, de la Presidència de la Generalitat, per la qual es publica el conveni marc entre la Fundació de la Comunitat Valenciana per a la gestió de l'Institut d'Investigació Sanitària i Biomèdica d'Alacant (ISABIAL) i Xarxa d'Instituts Tecnològics de la Comunitat Valenciana (REDIT) per a la col·laboració en activitats d'investigació, formació d'alumnes i personal, i intercanvi d'experts i professionals de diversos àmbits.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12937


Data del document
:   20-12-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 de desembre de 2022, de la directora general de Relacions amb Les Corts, de la Presidència de la Generalitat, per la qual es publica el conveni marc entre la Fundació de la Comunitat Valenciana per a la gestió de l'Institut d'Investigació Sanitària i Biomèdica d'Alacant (ISABIAL) i Xarxa d'Instituts Tecnològics de la Comunitat Valenciana (REDIT) per a la col·laboració en activitats d'investigació, formació d'alumnes i personal, i intercanvi d'experts i professionals de diversos àmbits. [2022/12667]  
  
La Fundació de la Comunitat Valenciana per a la gestió de l'Institut d'Investigació Sanitària i Biomèdica d'Alacant (ISABIAL) i Xarxa d'Instituts Tecnològics de la Comunitat Valenciana (REDIT) han subscrit, prèvia tramitació reglamentària, el dia 20 de juny de 2022, el conveni marc per a la col·laboració en activitats d'investigació, formació d'alumnes i personal, i intercanvi d'experts i professionals de diversos àmbits i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 20 de desembre de 2022 i número 1376/2022, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 20 de desembre de 2022.- La directora general de Relacions amb Les Corts: Ana Belén Domínguez Cana.  
  
  
CONVENI MARC DE COL·LABORACIÓ ENTRE LA FUNDACIÓ DE LA COMUNITAT VALENCIANA PER A LA GESTIÓ DE L'INSTITUT D'INVESTIGACIÓ SANITÀRIA I BIOMÈDICA D'ALACANT-ISABIAL I LA XARXA D'INSTITUTS TECNOLÒGICS DE LA COMUNITAT VALENCIANA-REDIT  
  
A València, a 8 d'abril de 2022  
  
REUNITS  
D'una part, La fundació de la Comunitat Valenciana per a la gestió de l'Institut d'Investigació Sanitària i Biomèdica d'Alacant (d'ara endavant ISABIAL), amb domicili a Alacant, Av. Pintor Baeza, 12, 03084, i CIF C61683240, actuant en el seu nom i representació Sr. José Sánchez Payá amb NIF 16412337E, en la seua qualitat de director general, nomenat per a aquest càrrec mitjançant Escriptura Pública atorgada davant el Notari de l'Il·lustre Col·legi Notarial de València, Sr. José Perfecto Verdú Beltrán, amb data 3 d'abril de 2019 sota el número 677 del seu protocol.  
D'una altra part, la Xarxa d'Instituts Tecnològics de la Comunitat Valenciana (d'ara endavant, REDIT), amb domicili a Av. Leonardo da Vinci 48, Parc Tecnològic, 46089 Paterna, València, representada pel seu director Gonzalo Belenguer Muncharaz amb NIF 03477915O, nomenat per a aquest càrrec mitjançant Escriptura Pública atorgada davant el Notari de València, Sr. Alejandro Cervera Taulet, amb data 18 de gener de 2019 i núm. 200 en la seua ordre de protocol.  
Les Parts es reconeixen mútuament competència i capacitat suficient per a subscriure el present conveni i, a aquest efecte,  
  
MANIFESTEN  
  
Primer  
que REDIT és una associació privada sense ànim de lucre constituïda per 11 Instituts Tecnològics de la Comunitat Valenciana que naix amb l'objectiu d'articular i desenvolupar sinèrgies en matèria d'Investigació, Desenvolupament i Innovació (I+D+i) entre els centres que l'integren. En conseqüència, REDIT compta amb una àmplia cartera de serveis tecnològics i de difusió de la innovació encaminada a promoure un teixit industrial més sòlid i competitiu.  
Té entre els seus objectius posicionar als Instituts Tecnològics, tant individual com col·lectivament, en el Sistema Nacional de Ciència-Tecnologia-Empresa, projectant una imatge col·lectiva davant l'entorn social i científic en el qual desenvolupen les seues activitats.  
REDIT forma part del sistema Ciència-Tecnologia-Empresa de la Comunitat Valenciana, impulsa accions comunes entre tots els agents involucrats en aquest sistema, intercanvia experiències entre els seus associats i es constitueix en assessor i agent instrumental al servei de les polítiques tecnològiques del teixit empresarial. Així, fomenta el desenvolupament tecnològic i la innovació, i especialment, la gestió i difusió d'aquesta última com a instrument indispensable per a assegurar la competitivitat de les pimes.  
Finalment, actua com a interlocutor, promovent la cooperació amb els altres agents del sistema de I+D+i i fomenta la participació dels Instituts Tecnològics en projectes comuns d'elevada dimensió, generant així la massa crítica necessària per posicionar la Xarxa en l'entorn cientificotècnic regional, nacional i internacional.  
Així mateix, els Instituts Tecnològics (IITT) que formen part de REDIT són Associacions sense ànim de lucre dedicades a la investigació, desenvolupament, innovació i transferència de tecnologia, dins dels sectors que li són propis, entre els quals destaca el sector salut i qualitat de vida.  
Els Instituts integrats en REDIT es troben reconeguts com a Centres d'Innovació i Tecnologia, i estan dotats de la infraestructura tecnològica necessària i de personal investigador amb l'adequada formació, competència i experiència per oferir serveis relacionats amb la I+D+i, l'assistència tècnica a empreses i organismes, i la formació, informació i transferència de tecnologia en l'àmbit de la salut i la qualitat de vida.  
  
  
Segon  
que ISABIAL és una organització de caràcter científic per a la generació i difusió del coneixement, i el foment, impuls i desenvolupament de la investigació cientificotècnica, sanitària, biomèdica i de cooperació internacional, al Departament de Salut d'Alacant - Hospital General, sense ànim de lucre i sota la tutela del Protectorat que exerceix la Generalitat Valenciana  
Per tot el que s'ha exposat, les Parts acorden formalitzar el present Conveni de Col·laboració Específic d'acord a les següents  
  
CLÀUSULES  
  
Primera. Objecte del conveni  
l'objecte del present conveni és generar un marc de sinèrgies i fomentar la col·laboració entre ISABIAL, els Instituts Tecnològics i les empreses associades a aquests, dissenyar els mecanismes apropiats per a promocionar les trobades entre Tecnòlegs dels IITT de REDIT i Investigadors i Clínics d'ISABIAL i promocionar la posada en marxa de projectes en col·laboració, tenint en compte la casuística dels diferents Instituts i Empreses en el marc d'iniciativa privada, fons públics nacionals i fons internacionals.  
  
Segona. Compromisos conjunts de les parts  
sense perjudici que la Comissió descrita en la clàusula cinquena promoga altres actuacions, s'estableixen com a línies preferents d'actuació les següents:  
- Coordinació de les reunions entre el personal investigador dels IITT de REDIT i el personal d'ISABIAL, a fi de recollir informació sobre les necessitats mèdiques d'aquests últims i les tecnologies en l'àmbit de la salut i la qualitat de vida existents o susceptibles de desenvolupar-se, analitzant possibles accions conjuntes que permeten oferir solucions òptimes a les problemàtiques clíniques plantejades.  
  
- Organització d'activitats conjuntes, com ara seminaris, jornades, conferències, etc., facilitant així la millora en el procés innovador en matèria de salut i qualitat de vida. ISABIAL i REDIT coordinaran diferents activitats que, relacionades amb la temàtica esmentada, puguen ser d'interés per al desenvolupament de les tasques professionals del personal clínic i investigador i IITT.  
- Promoció, desenvolupament i impuls de projectes d'àmbit regional, nacional i internacional entre els grups d'investigació d'ISABIAL i els IITT de REDIT.  
- Anàlisi conjunta de les possibles línies de finançament existents a nivell regional, nacional i internacional per a l'execució de projectes d'interés en el sector salut/qualitat de vida.  
Les institucions signants d'aquest conveni es comprometen a mantenir una relació de coordinació tècnica fluida, establint rigorosament una rutina d'informació i seguiment de desenvolupament de les activitats que es porten a terme.  
  
Tercera. Convenis específics  
la col·laboració recollida en el present Conveni podrà ser objecte de desenvolupament i concreció per mitjà de convenis singulars, en els quals es reflectirà detalladament la dimensió i abast de la cooperació, així com els compromisos de tota índole que assumisquen les Parts.  
  
  
Quarta. Finançament  
el present conveni no genera obligacions econòmiques per a cap de les Parts.  
  
Quinta. Comissió de seguiment  
per al desenvolupament del present conveni es crea una Comissió de Seguiment amb la finalitat d'estudiar i determinar les actuacions concretes, així com supervisar aquelles actuacions que, en el marc d'aquest, es porten a terme per les Parts.  
Aquesta comissió estarà formada pel director general d'ISABIAL, o persona en qui delegue; el director de REDIT, o persona en qui delegue; i, a més, per un representant de cadascuna de les parts signants d'aquest conveni, designades per elles, que proposaran quants suggeriments i alternatives puga comportar el desenvolupament del mateix durant la seua vigència.  
La Comissió es reunirà, com a mínim, una vegada a l'any, així com quan ho sol·liciten els representants de qualsevol de les Parts signants del conveni.  
  
Sisena. De la vigència del conveni  
el present Conveni entrarà en vigor a partir de la data de la seua formalització i tindrà una vigència de quatre (4) anys, prorrogant-se per acord exprés i per escrit de les Parts.  
El present document podrà ser modificat per acord escrit de les Parts. Les modificacions introduïdes, no alteraran el període de vigència de l'Acord  
El conveni podrà ser denunciat per qualsevol de les Parts mitjançant, a aquest efecte, comunicació escrita a l'altra Part amb una antelació de tres mesos a la finalització del seu període inicial de vigència o de qualsevol de les seues pròrrogues.  
  
Setena. Confidencialitat i difusió  
les dades i informes obtinguts durant la realització d'activitats i projectes conjunts, així com els resultats parcials i finals, tindran caràcter confidencial. Cadascuna de les Parts es compromet a no difondre, sota cap aspecte, les informacions administratives, científiques o tècniques pertanyents a l'altra Part a les quals haja pogut tindre accés en el marc del present Conveni o les generades en el desenvolupament d'aquest.  
  
En tot cas, es considerarà informació confidencial a tots aquells coneixements, dades, compilacions, fórmules, models, informació de patents, processos, procediments, protocols, resultats de proves, mètodes científics i informació d'una altra índole a les quals les Parts tinguen accés o coneixement, directament o indirectament, a conseqüència de les col·laboracions que es formalitzen en el present conveni.  
  
Les Parts es comprometen a mantenir aquesta informació de manera confidencial i no revelar a tercers sense autorització escrita prèvia de l'altra Part, llevat que:  
a) La informació fora coneguda per una tercera part amb anterioritat a la signatura d'aquest conveni.  
b) Fora revelada per una tercera part amb dret per a fer-ho.  
c) Fora de domini públic o es fera de domini públic, mitjançant actes no imputables a cap de les parts.  
d) Fora requerida per imperatiu legal.  
Les Parts vetlaran per la circulació restringida d'aquesta Informació confidencial, fent-se responsables que aquesta obligació siga complida per totes les persones que tinguen accés a ella, segons els pactes per aquest conveni. La Part que incomplira aquest compromís, podrà ser demandada per l'altra, sobre la base de l'ací establert.  
Totes dues Parts es comprometen a donar la major difusió al present conveni a través dels seus propis mitjans gràfics i electrònics.  
  
Octava. Resolució.  
seran causes de resolució del present Conveni les següents:  
a) L'expiració de la seua duració prevista en la Clàusula Cinquena, la qual cosa determinarà automàticament la seua extinció.  
b) La denúncia d'aquest, motivada i per escrit, per una de les Parts, amb una antelació de tres (3) mesos a la data en què pretenga donar-se per finalitzat.  
c) L'acord de les Parts en la seua resolució, la qual cosa determinarà automàticament la seua terminació en la data d'execució de l'acord de resolució corresponent;  
L'extinció del present Conveni no alliberarà les Parts de les obligacions contingudes en relació amb la Informació Confidencial subscrites a aquest efecte.  
  
Novena. Jurisdicció  
les Parts es comprometen a resoldre amigablement qualsevol diferència que sobre el mateix puga sorgir. En el cas de no ser possible una solució amigable i resultar procedent litigi judicial, les Parts acorden, amb renúncia expressa a qualsevol altre fur que poguera correspondre'ls, sotmetre's a la jurisdicció i competència dels Tribunals de València.  
I en prova de la seua conformitat amb el que antecedeix, totes dues Parts subscriuen aquest conveni per triplicat exemplar i a un sol efecte, en el lloc i data en l'encapçalament expressats.  
  
ISABIAL  
Director general de ISABIAL  
José Sánchez Payá  
20.06.2022  
  
REDIT  
Director general de REDIT  
Gonzalo Belenguer Muncharaz  
20.06.2022